pythainlp/thai-wiki-dataset-v3 huggingface dataset:
มหาวิทยาลัยเทคโนโลยีราชมงคลล้านนา (เจ็ดยอด)

มหาวิทยาลัยเทคโนโลยีราชมงคลล้านนา ภาคพายัพเชียงใหม่ (เจ็ดยอด) เปิดสอนวิชาชีพเพื่องานในทางศิลปกรรม ทั้งในระดับปริญญาตรี โดยโครงการสนับสนุนส่งเสริมศิลปหัตถกรรมภาคเหนือ ซึ่งได้รับที่ดินบริจาคจากคุณหญิงดารา ไชยยศสมบัติ จำนวน 5 ไร่ และวิทยาเขตฯ จัดซื้อเพิ่มอีกรวมเป็น 10 ไร่
สถานที่แห่งนี้ตั้งอยู่ติดกับโรงเรียนวัดเจ็ดยอด เดิมมีแผนกวิชาออกแบบผลิตภัณฑ์อุตสาหกรรม แผนกวิชาอุตสาหกรรมเครื่องปั้นดินเผา แผนกวิชาออกแบบผลิตภัณฑ์สิ่งทอ แผนกวิชาช่างอุตสาหกรรมเครื่องประดับ แผนกวิชาจิตรกรรม แผนกวิชาประติมากรรม แผนกวิชาศิลปะภาพพิมพ์ แผนกวิชาการพิมพ์ และแผนกวิชานิเทศศิลป์ เข้าไปปฏิบัติตามโครงการดังกล่าว
== คณะศิลปกรรมและสถาปัตยกรรมศาสตร์ ==
ปัจจุบันพื้นที่เจ็ดยอด เป็นที่ตั้งของสำนักงานคณบดี คณะศิลปกรรมและสถาปัตยกรรมศาสตร์ และจัดการเรียนการสอนในระดับปริญญาตรี ทางด้านการออกแบบ ทัศนศิลป์ และเทคโนโลยีสื่อสาร
มหาวิทยาลัยเทคโนโลยีราชมงคลล้านนา
สถานศึกษาในอำเภอเมืองเชียงใหม่
อานนท์ นานอก

อานนท์ นานอก  นักฟุตบอลชาวไทย ในตำแหน่งกองหลัง ปัจจุบันเลิกเล่นฟุตบอลแล้ว
อานนท์ถือว่ามีประสบการณ์ในการเล่นฟุตบอลลีกอาชีพของไทยมาอย่างยาวนาน โดยเริ่มเล่นฟุตบอลในระดับดิวิชัน 1 กับสโมสรกรุงเทพคริสเตียน ในฤดูกาล 2544 จากนั้นได้เล่นในระดับไทยพรีเมียร์ลีกเมื่อย้ายมาสโมสรธนาคารกรุงไทย โดยคว้าแชมป์ลีกสูงสุดกับสโมสรได้ 1 สมัย และได้เล่นในฟุตบอลถ้วยเอเอฟซี แชมเปียนส์ลีก ต่อมาได้ออกไปหาความท้าทายนอกประเทศด้วยการไปร่วมทีมเปอร์ซิคู คูดัส ทีมในระดับดิวิชัน 1 ของประเทศอินโดนีเซีย ก่อนจะกลับมาค้าแข้งในประเทศไทยอีกครั้งกับสโมสรเพื่อนตำรวจ ,ทีโอที เอสซี,ทีทีเอ็ม-สมุทรสาคร ,ชัยนาท ฮอร์นบิล,เชียงราย ยูไนเต็ด และไทยฮอนด้า ลาดกระบัง ในดิวิชัน 1
โดย อานนท์ ขึ้นชื่อว่าเป็นกองหลังที่สกัดบอลได้แม่นยำและหนักหน่วงคนหนึ่งในวงการฟุตบอลไทย แต่ก็มักจะมีปัญหาด้านการควบคุมอารมณ์ทำให้ถูกลงโทษแบนและปรับอยู่หลายครั้ง
== ประวัติ ==
อานนท์ นานอก เกิดที่ตำบลในเมือง อำเภอพิมาย จังหวัดนครราชสีมา โด้เป็นลูกคนกลางในครอบครัว นานอก เรียนจบชั้นประถมศึกษา ที่โรงเรียนบ้านดอนแซะ ชั้น ม.1-ม.2 เรียนที่โรงเรียนพิมายวิทยา ก่อนจะย้ายมาทำงานอยู่กับน้าที่จังหวัดนนทบุรี และได้เล่นฟุตบอลเดินสายอยู่ย่านนั้น จนเข้าตาโค้ชของโรงเรียนบางบัวทองจนได้รับการชักชวนไปเป็นนักฟุตบอลของโรงเรียน และศึกษาต่อในระดับชั้น ม.3
อานนท์ นานอก ได้ทุนนักกีฬา ศึกษาต่อในระดับชั้นมัธยมศึกษาตอนปลาย ที่โรงเรียนกรุงเทพคริสเตียนวิทยาลัย ซึ่งช่วงนี้เองที่ทำให้เขาได้รับโอกาสติดธงไตรรงค์ บนหน้าอกในนามตัวแทนทีมชาติในระดับเยาวชน เรื่อยมา
=== สโมสรอินทรีเพื่อนตำรวจ ===
อานนท์ นานอก ได้รับมอบหมายจากเฮดโค้ช ชัยยง ขำเปี่ยม เป็นกัปตันทีมให้กับสโมสรอินทรีเพื่อนตำรวจ เพื่อช่วยดูแลเพื่อน และน้องๆในทีมทั้งใน และนอกสนาม อานนท์ นานอก เป็นกำลังสำคัญที่ทำให้สโมสรอินทรีเพื่อนตำรวจ กลับไปสู่ลีกสูงสุดของประเทศอีกครั้งในปี 2553
== รางวัลในนามทีมชาติไทย  ==
ชนะเลิศฟุตบอลอาเซียนเยาวชน ยู 20- 2005 (กรุงเทพ)
เหรียญทองกีฬาซีเกมส์ 2546 (เวียดนาม) : ทีมชาติไทย U-23
== รางวัลในระดับสโมสร  ==
แชมป์ไทยลีก กับสโมสรฟุตบอลธนาคารกรุงไทย
แชมป์ไทยแลนด์ดิวิชั่น 1 กับสโมสรฟุตบอลเพื่อนตำรวจ
== การทำประตูในนามทีมชาติ ==
== อ้างอิง ==
http://www.inseepolicefc.com 
นักฟุตบอลชาวไทย
บุคคลจากโรงเรียนกรุงเทพคริสเตียนวิทยาลัย
ผู้เล่นในไทยลีก
บุคคลจากอำเภอพิมาย
ผู้เล่นสโมสรฟุตบอลชัยนาท ฮอร์นบิล
ผู้เล่นสโมสรฟุตบอลยาสูบ
ผู้เล่นสโมสรฟุตบอลกรุงเทพคริสเตียนวิทยาลัย
ไอรา เกิร์ชวิน

ไอรา เกิร์ชวิน (6 ธันวาคม ค.ศ. 1896 - 17 สิงหาคม ค.ศ. 1983)  นักแต่งเพลงชาวอเมริกัน มีผลงานในแนวเพลงคลาสสิก และเพลงประกอบละครบรอดเวย์ โดยเฉพาะผลงานร่วมกับจอร์จ เกิร์ชวิน ผู้เป็นน้องชาย โดยไอราเป็นผู้แต่งคำร้อง  ผลงานที่มีชื่อเสียงเช่นเพลง I Got Rhythm, Embraceable You, The Man I Love และ Someone to Watch Over Me และเพลงประกอบโอเปร่า Porgy and Bess  
ไอรา เกิดที่นิวยอร์ก เป็นบุตรชายคนโตของมอร์ริส และโรส เกิร์ชโชวิตซ์ เดิมชื่อ อิสราเอล เกิร์ชโชวิตซ์ (Israel Gershowitz)  ต่อมาได้เปลี่ยนนามสกุลเป็น เกิร์ชวิน (Gershvin) ตามบิดา ภายหลังได้เปลี่ยนวิธีสะกดเป็น Gershwin ตามน้องชาย
ไอรา เกิร์ชวินเริ่มเข้าวงการดนตรีเมื่ออายุ 25 ปี เมื่อปี 1921 โดยใช้นามแฝงว่า "อาร์เทอร์ ฟรานซิส" และเริ่มประสบความสำเร็จ   จากนั้นได้ร่วมงานกับจอร์จ เกิร์ชวิน ผู้เป็นน้องชาย แต่งดนตรีประกอบละครเพลง Lady, Be Good! เพลงเอกชื่อ "Oh, Lady Be Good!" สร้างชื่อเสียงให้กับทั้งคู่ และร่วมกันผลิตผลงานต่อมา ประกอบด้วยละครเพลงจำนวน 12 เรื่อง เพลงประกอบภาพยนตร์ 4 เรื่อง มีเพลงฮิตเช่น "The Man I Love", "Fascinating Rhythm",  "Someone to Watch Over Me", "I Got Rhythm", "Summertime" และ  "They Can't Take That Away from Me" 
หลังจากจอร์จ เกิร์ชวิน เสียชีวิตด้วยโรคเนื้องอกในสมองในปี 1937 ไอราได้หยุดแต่งเพลงเป็นเวลาหลายปี  จึงจะกลับมามีผลงานเพลงบรอดเวย์และเพลงประกอบภาพยนตร์ร่วมกับนักแต่งเพลงคนอื่น เช่น Lady in the Dark (1941), Cover Girl (1944), Where Do We Go from Here? (1945), A Star Is Born (1954)
== อ้างอิง ==
== แหล่งข้อมูลอื่น ==
Official Gershwin site
Gershwin fan site 
นักแต่งเพลงชาวอเมริกัน
ชาวอเมริกันเชื้อสายยิว
ชาวอเมริกันเชื้อสายรัสเซีย
คีตกวีและนักแต่งเพลงชาวยิว
บุคคลจากนครนิวยอร์ก
ชาวอังกฤษอเมริกัน

ชาวอังกฤษอเมริกัน หรือ ชาวแองโกลอเมริกัน (English Americans หรือ Anglo-Americans) คือประชาชนชาวอเมริกันที่มาจากอังกฤษหรือสืบเชื้อสายมาจากบรรพบุรุษที่เป็นชาวอังกฤษ จากการสำรวจสำมะโนประชากรในปี ค.ศ. 2000 ประชากรอเมริกันที่ระบุว่ามีบรรพบุรุษที่เป็นชาวอังกฤษมีจำนวนประมาณ 9.4% ของประชากรทั้งหมดของสหรัฐ และเมื่อเปรียบเทียบจำนวนของกลุ่มชาติพันธุ์แล้วก็มีมากเป็นที่สามในบรรดาผู้สืบเชื้อสายจากชาวยุโรปรองจากชาวเยอรมันอเมริกัน และ ชาวไอริชอเมริกัน แต่จำนวนดังกล่าวเชื่อกันว่าเป็นจำนวนที่น้อยกว่าความเป็นจริงเพราะชาวอังกฤษในสหรัฐมักจะเรียกตนเองง่ายๆ ว่า "อเมริกัน" หรือถ้าสืบเชื้อสายมาจากบรรพบุรุษที่มาจากหลายประเทศในยุโรปก็มักจะระบุกลุ่มชาติพันธุ์ล่าสุด ซึ่งจากการสำรวจสัมโนประชากรในปี ค.ศ. 1980 ชาวอเมริกันกว่า 49 คนอ้างว่าสืบเชื้อสายมาจากชาวอังกฤษ ซึ่งเป็นจำนวนราว 22% ของประชากรทั้งหมดในขณะนั้น ซึ่งทำให้เป็นกลุ่มชาติพันธุ์ที่มีจำนวนมากที่สุดในสหรัฐ
ชาวอังกฤษที่อพยพไปตั้งถิ่นฐานในสหรัฐอเมริกาเป็นครั้งแรกไปตั้งถิ่นฐานอยู่ที่เวอร์จิเนียที่ก่อตั้งโดยทิวดอร์ และต่อมาที่พลิมัธในแมสซาชูเซตส์ จังหวัดโรมันคาทอลิกแมริแลนด์ก่อตั้งโดยสจวต
บิดาแห่งสหรัฐอเมริกาส่วนใหญ่สืบเชื้อสายมาจากชาวอังกฤษที่รวมทั้งจอร์จ วอชิงตัน เบนจามิน แฟรงคลิน, จอห์น แอดัมส์ และ ทอมัส เจฟเฟอร์สัน
== อ้างอิง ==
==อ่านเพิ่ม==
Berthoff, Rowland. British Immigrants in Industrial America, 1790-1950 (1953).
Bridenbaugh, Carl. Vexed and Troubled Englishmen, 1590-1642 (1976).
Erickson, Charlotte. Invisible Immigrants: The Adaptation of English and Scottish Immigrants in Nineteenth-Century America (1972_.
Furer, Howard B., ed. ;;The British in America: 1578-1970 (1972).
Hanft, Sheldon. "English Americans." in Gale Encyclopedia of Multicultural America, edited by Thomas Riggs, (3rd ed., vol. 2, Gale, 2014), pp. 73-86. Online
Tennenhouse, Leonard. The Importance of Feeling English: American Literature and the British Diaspora, 1750-1850 (2007{.
Van Vugt, William E. "British (English, Scottish, Scots Irish, and Welsh) and British Americans, 1870–1940’." in Elliott Barkan, ed., Immigrants in American History: Arrival, Adaptation, and Integration (2013): 4:237+.
Van Vugt, William E. British Buckeyes: The English, Scots, and Welsh in Ohio, 1700-1900'' (2006).
*
*
เซอร์ไวเวอร์

เซอร์ไวเวอร์ (Survivor) อาจหมายถึง
เซอร์ไวเวอร์ (รายการโทรทัศน์)
เซอร์ไวเวอร์ (วงดนตรี) วงดนตรีร็อกอเมริกัน
เซอร์ไวเวอร์
ซินเนอร์จีเอสพี

ซินเนอร์จีเอสพี (; SynergySP) เป็นบริษัทผลิตภาพยนตร์การ์ตูนสัญชาติญี่ปุ่น โดยในตอนแรกเป็นส่วนหนึ่งของโตเอแอนิเมชัน แต่ได้แยกตัวออกมาในวันที่ 1 พฤษภาคม 1998 ในภายหลังถูกรวมเป็นบริษัทในเครือโชงะกุกัง มีผลงานอนิเมะจากมังงะของโชงะกุกังทั้งแบบที่ฉายทางโทรทัศน์ โอวีเอ และอนิเมะสำหรับเว็บไซต์
== ผลงาน ==
=== การ์ตูนโทรทัศน์ ===
เจ้าหญิงเงือกน้อย
ออกอากาศเมื่อ: 5 เมษายน 2003 - 25 ธันวาคม 2004
แนว: แฟนตาซี, ตลก, ดรามา, โรแมนติก, โชโจะ
จำนวนตอน: 91 x 24 นาที
อิทธิฤทธิ์พิชิตมายา
ออกอากาศเมื่อ: 3 เมษายน 2005 - 25 มีนาคม 2007
แนว: แฟนตาซี, ตลก, แอคชันผจญภัย
จำนวนตอน: 102 x 24 นาที
คิราริ สาวใสหัวใจเกินร้อย
ออกอากาศเมื่อ: 7 เมษายน 2006 - 27 มีนาคม 2009
แนว: ตลก, ดรามา, โรแมนติก, โชโจะ
จำนวนตอน: 153 x 24 นาที
ผลิตร่วมกับ G&G Entertainment
ฮายาเตะ พ่อบ้านประจัญบาน
ออกอากาศเมื่อ: 1 เมษายน 2007 - 30 มีนาคม 2008
แนว: ตลก, โรแมนติก, โชเน็น
จำนวนตอน: 52 x 24 นาที
สามพลังป่วนพิทักษ์โลก
ออกอากาศเมื่อ: 6 เมษายน 2008 - 14 เมษายน 2009
แนว: ตลก, แอคชัน, โชเน็น
จำนวนตอน: 52 x 24 นาที
ครอสเกม
ออกอากาศเมื่อ: 5 เมษายน 2009 - 28 มีนาคม 2010
แนว: ตลก, กีฬา, โชเน็น
จำนวนตอน: 50 x 24 นาที
Beyblade: Metal Masters
ออกอากาศเมื่อ: 4 เมษายน 2010 - 27 มีนาคม 2011
แนว: โชเน็น
จำนวนตอน: 51 x 24 นาที
Beyblade: Metal Fury
ออกอากาศเมื่อ: 3 เมษายน 2011 - ยังออกอากาศอยู่
แนว: โชเน็น
จำนวนตอน: ไม่ทราบ
Chibi Devi!
ออกอากาศเมื่อ: 10 ตุลาคม 2011 - ยังออกอากาศอยู่
แนว: ตลก
จำนวนตอน: ไม่ทราบ
=== โอวีเอ ===
สามพลังป่วนพิทักษ์โลก OAV
วางจำหน่าย: 16 กรกฎาคม 2553
แนว: ตลก, แอคชัน, โชเน็น
จำนวนตอน: 1 ตอน
=== อนิเมะสำหรับฉายบนเว็บไซต์ ===
Ore Sama Kingudamu
เว็บไซต์: http://www.ciao.shogakukan.co.jp/ciaotv/oresama/ 
Hime Gyaru ♥ Paradaisu
เว็บไซต์: http://www.ciao.shogakukan.co.jp/ciaotv/himegal/ 
Shokora no Mahou
เว็บไซต์: http://www.ciao.shogakukan.co.jp/ciaotv/chocolat/ 
== แหล่งข้อมูลอื่น ==
เว็บไซต์อย่างเป็นทางการ 
บริษัทอนิเมะ
คนหลุดโลก

คนหลุดโลก (Cast Away) เป็นภาพยนตร์ในปี 2000 กำกับโดยโรเบิร์ต เซเมกคิส นำแสดงโดย ทอม แฮงส์ โดยเขารับบทเป็นพนักงานบริษัทเฟดเอกซ์ ที่เครืองบินเกิดเจอพายุและตกลงทะเลและไปติดอยู่ที่เกาะร้างแห่งหนึ่ง แฮงส์ได้รับการเสนอชื่อเข้าชิงรางวัลออสการ์ครั้งที่ 73 ในสาขานักแสดงนำชายยอดเยี่ยม
ภาพยนตร์อเมริกัน
ภาพยนตร์ที่ออกฉายในปี พ.ศ. 2543
ภาพยนตร์โดยทเวนตีธ์เซนจูรีฟอกซ์
ภาพยนตร์โดยดรีมเวิร์กส
ภาพยนตร์ที่มีฉากในมอสโก
ภาพยนตร์ที่ถ่ายทำในประเทศฟิลิปปินส์
ภาพยนตร์ที่ถ่ายทำในประเทศรัสเซีย
ภาพยนตร์ที่มีฉากในโอเชียเนีย
เอกอัครราชทูต

เอกอัครราชทูต (ambassador) เป็นนักการทูตตำแหน่งสูงสุด ซึ่งจัดการแทนประเทศหนึ่ง ๆ และปกติมักได้รับการส่งไปยังอีกประเทศหนึ่ง ไปยังรัฐบาลต่างด้าว หรือไปยังองค์การระหว่างประเทศ
ในความหมายธรรมดา คำ "ทูต" (ambassador) หมายถึง บุคคลซึ่งรัฐบาลประเทศหนึ่งส่งไปประจำอีกประเทศหนึ่งเพื่อให้จัดการแทนตน และไม่ว่าบุคคลนั้นจะมีตำแหน่งใด โดยรัฐผู้รับ (host state) จะให้ทูตมีเขตอำนาจอยู่ในสถานเอกอัครราชทูต (embassy) ซึ่งตั้งอยู่ในดินแดนของรัฐผู้รับ และรัฐผู้รับจะให้ความคุ้มกันทางทูตแก่พัทธสีมา ที่ดิน ทรัพย์สิน บุคคล ฯลฯ ของสถานเอกอัครราชทูต
บางประเทศอาจแต่งตั้งบุคคลผู้เป็นที่เลื่อมใสกว้างขวางให้เป็นเอกอัครราชทูตประจำกระทรวง (ambassador-at-large) เพื่อให้จัดการเพียงบางอย่างโดยเฉพาะ หรือรับผิดชอบท้องที่อันจำกัด ขณะที่เอกอัครราชทูตมักมีอำนาจจัดการทั่วไป
สำหรับประเทศในเครือจักรภพ มักเรียกเอกอัครราชทูตว่า ข้าหลวงใหญ่ (high commissioner) และคณะผู้แทนทางทูตจะเรียก คณะข้าหลวงใหญ่ (high commission) แทน ส่วนเอกอัครราชทูตของสันตะสำนัก (Holy See) นั้นเรียก เอกอัครสมณทูต (nuncio)
== หมายเหตุ ==
== อ้างอิง ==
 
นักการทูต
คริสเตียนเมทัล

คริสเตียนเมทัล (Christian Metal) เป็นดนตรีประเภท เฮฟวีเมทัล ชนิดหนึ่ง ที่มีเนื้อร้องและธีมที่เกี่ยวข้องกับชาวคริสเตียน
คริสเตียนเมทัลเริ่มเกิดขึ้นในช่วงปลายคริสต์ทศวรรษ 1970 ในช่วง Jesus Movement (คือช่วงยุคปี 70 ที่คนอเมริกันหันมาหาพระเจ้าอย่างมาก) และบุกเบิกโดยวงอเมริกันอย่าง เรเซอร์เรกชันแบนด์ และวงจากสวีเดน เยรูซาเลม และวงสไตรเปอร์จากลอสแอนเจลิส ได้ทำให้แนวเพลงนี้เป็นที่โดดเด่นทางสื่อในช่วงกลางคริสต์ทศวรรษ 1980 คำว่าคริสเตียนร็อก นั้นเกิดขึ้นในปี 1984 ในช่วงที่เพลงแนวเฮฟวีเมทัลแตกแขนงแนวเพลงย่อยไปหลายแนวทาง ในช่วงเวลาเดียวกัค่ายเพลงเมทัลเบลดเรเคิดส์ เกิดขึ้นมาพร้อมกับคำว่า "ไวต์เมทัล" ในทางตรงข้ามกับการเติบโตของแบล็กเมทัล ในตลาดของวงแนวดูมเมทัล กับวงอย่าง ทรับเบิล ที่เป็นที่รู้จักในเรื่องมีเนื้อหาอิงไบเบิล เป็นผลทำให้คำว่า "ไวต์เมทัล" ได้ถูกเปลี่ยนมาเป็นคริสเตียนเมทัล ตั้งแต่ต้นคริสต์ทศวรรษ 1990 เมื่อความนิยมในกระแสหยุดลงและเริ่มก้าวไปสู่เพลงใต้ดิน หลังจากนั้นในประเทศที่ใช้ภาษาอังกฤษ อย่างในอเมริกาเหนือ สหราชอาณาจักร ออสเตรเลีย และในยุโรปกลางและเหนือได้รับคำว่า คริสเตียนเมทัลไปใช้ ขณะที่คำว่า ไวต์เมทัล ยังคงใช้ในอเมริกาใต้และยุโรปตะวันตกเฉียงใต้ วงทัวร์นิเกตจากแคลิฟอร์เนียและวงมอร์ติฟิเคชันจากออสเตรเลีย เป็นผู้นำแนวเพลงนี้ในคริสต์ทศวรรษ 1990 ส่วนวงเมทัลคอร์อย่าง อันเดอร์โอท เดมอนฮันเตอร์ แอสไอเลย์ดายอิง และนอร์มาจีน ก็ถูกขนานนามจากนิตยสารรีโวลเวอร์ ว่าเป็น "กองกำลังศักดิ์สิทธิ์" เป็นผู้นำฟื้นฟูเพลงแนวนี้ในคริสต์ทศวรรษ 2000 ที่ประสบความสำเร็จบนชาร์ตบิลบอร์ด 200
ถึงแม้ว่า คริสเตียนเมทัล จะใช้ในความหมายทางด้านดนตรี แต่ในบางครั้งก็การใช้คำนี้ข้ามไปแนวเพลงอื่น วงที่เป็นแนวคริสเตียนเมทัลจะคงมีความเป็นคริสเตียนเมทัลถึงแม้เพลงจะมีความหนัก แรง ซึ่งตรงข้ามกับการใช้ความหมายทั่วไปที่ คริสเตียนเมทัลมีความหมายแนวที่เบากว่าเฮฟวีเมทัล ตัวอย่างเช่น ในออลมิวสิกระบุนิยาม คริสเตียนเมทัลไว้ว่า "ระหว่างและป็อปเมทัล ถึงแม้ว่าในบางครั้งจะมีบางวงที่หนักกว่า" อย่างไรก็ตาม สิ่งเดียวที่เชื่อโยงในความเป็นวงคริสเตียนเมทัลที่สุดคือ เนื้อเพลง และในบางครั้ง ธีมของคริสเตียนจะหลอมไปกับแนวเพลงหลักของวง ที่พูดสาระสำคัญคริสเตียนเป็นหลัก
== อ้างอิง ==
แนวเพลงย่อยเฮฟวีเมทัล
คริสเตียนร็อก

คริสเตียนร็อก (Christian rock) คือเพลงร็อกประเภทหนึ่งที่เล่นโดยสมาชิกที่นับถือคริสเตียน ที่มักจะเน้นเนื้อเพลง สาระสำคัญในเรื่องความเชื่อในคริสต์ศาสนา วงคริสเตียนร็อกส่วนใหญ่มักเกี่ยวข้อกับเพลงแนวคอนเทมโพแรรีคริสเตียน (CCM) ดนตรีคริสเตียนร็อกได้รับความนิยมอย่างมากในสหรัฐอเมริกา ในขณะที่วงคริสเตียนบางวงก็โด่งดังไปทั่วโลก
ดนตรีร็อก
ประเภทดนตรีร็อก
ประเภทดนตรีคริสเตียน
เทร์รี โอควินน์

เทร์รันซ์ "เทร์รี" โอควินน์ (Terrance "Terry" O'Quinn) เกิดเมื่อวันที่ 15 กรกฎาคม ค.ศ. 1952 เป็นนักแสดงชาวอเมริกัน มีผลงานครั้งแรกในภาพยนตร์โทรทัศน์เรื่อง F.D.R.: The Last Year จากนั้นเขาได้รับแสดงสมทบในภาพยนตร์และทางโทรทัศน์หลายเรื่องอย่างเช่น Young Guns, All the Right Moves, Silver Bullet, Places in the Heart และ Between Two Women ยังเป็นแขกให้รายการโทรทัศน์อย่าง Miami Vice, The Twilight Zone, Tales of the Unexpected, The West Wing และ Remington Steele
โอควินน์มีชื่อเสียงในเรื่อง The Stepfather และ Stepfather II และในปี 1996 เขาแสดงในบทปีเตอร์ วัตส์ใน Millennium ที่มีอยู่ 3 ฤดูกาล (1996-1999) เขายังแสดงบทจอห์น ล็อก ในซีรีส์ทางช่องเอบีซี เรื่อง Lost ที่เขาได้รับรางวัลเอมมีในปี 2007 และเคยได้รับการเสนอชื่อก่อนหน้านี้นปี 2005 อีกด้วย
== อ้างอิง ==
== แหล่งข้อมูลอื่น ==
Unofficial Fan Site
นักแสดงอเมริกัน
ผู้ที่ได้รับรางวัลเอมมี
บุคคลจากรัฐมิชิแกน
เคน เหลียง

เคนเนธ เหลียง (Kenneth Leung) เกิดเมื่อวันที่ 21 มกราคม ค.ศ. 1970 เป็นนักแสดงชาวอเมริกัน เป็นที่รู้จักในภาพยนตร์ดังอย่างเช่น Shanghai Kiss, Saw และ  The Last Stand และผลงานล่าสุดที่ทำให้เป็นที่รู้จักคือแสดงในบท ไมลส์ สเตราม์ ในซีรีส์ดราม่ายอดนิยมทางช่องเอบีซี เรื่อง Lost
== อ้างอิง ==
นักแสดงอเมริกัน
บุคคลจากนครนิวยอร์ก
อีแวนเจไลน์ ลิลลี

นิโคล อิแวนเจลีน ลิลลี (Nicole Evangeline Lilly; เกิด 3 สิงหาคม พ.ศ. 2522) เป็นนักแสดงชาวแคนาดา เป็นที่รู้จักกับบท เคต ออสเตน ในซีรีส์แนวดราม่าทางช่องเอบีซีเรื่อง อสุรกายดงดิบ
== อ้างอิง ==
นักแสดงแคนาดา
บุคคลจากรัฐแอลเบอร์ตา
รีเบกกา เมเดอร์

รีเบกกา เมเดอร์ (Rebecca Mader) เกิดเมื่อวันที่ 2 กรกฎาคม ค.ศ. 1977 เป็นนักแสดงชาวอังกฤษ ปรากฏในซีรีส์ทางโทรทัศน์ของอเมริกันหลายเรื่อง เธอรับบทเป็นมอร์แกน กอร์ดอนใน All My Children ราว 12 ตอน และในฤดูใบไม้ร่วงเธอแสดงในซีรีส์เกี่ยวกับกฎหมายทางช่องฟอกซ์ เรื่อง Justice จากนั้นปี 2008 เธอรับบทเป็นนักมานุษยวิทยา ชื่อชาล็อตต์ ลูวิส ในซีรีส์ทางช่องเอบีซี เรื่อง Lost.
== อ้างอิง ==
นักแสดงอังกฤษ
บุคคลจากเคมบริดจ์
โอไรออน (ยานอวกาศ)

ยานลูกเรืออเนกประสงค์โอไรออน (Orion Multi-Purpose Crew Vehicle, MPCV) เป็นยานอวกาศซึ่งตั้งใจบรรทุกลูกเรือนักบินอวกาศสูงสุดสี่คนไปเป้าหมายที่หรือพ้นวงโคจรต่ำของโลก (LEO) นาซากำลังพัฒนาเพื่อปล่อยบนระบบปล่อยอวกาศ ปัจจุบัน ตั้งใจให้โอไรออนอำนวยความสะดวกการสำรวจดาวเคราะห์น้อยและดาวอังคารของมนุษย์ ตลอดจนให้ลูกเรือและขีดความสามารถการขนส่งสัมภาระไปและกลับจากสถานีอวกาศนานาชาติ
นาซาประกาศ MCOV เมื่อวันที่ 24 พฤษภาคม 2554 การออกแบบอาศัยยานสำรวจลูกเรือโอไรออนจากโครงการคอนสตัลเลชัน (Constellation program) ที่ถูกยกเลิก มีสองมอดูลหลัก ล็อกฮีดมาร์ตินกำลังสร้างมอดูลสั่งการโอไรออนที่ศูนย์ประกอบมีชู (Michoud Assembly Facility) ในนิวออร์ลีนส์ ส่วนแอร์บัสกลาโหมและอวกาศกำลังสร้างมอดูลบริการโอไรออน จัดโดยองค์การอวกาศยุโรป
เที่ยวบินทดสอบแรกของ MPCV เรียก การทดสอบการบินสำรวจ 1 (EFT-1) ถูกปล่อยบนจรวดเดลตา 4 เฮฟวีเมื่อวันที่ 5 ธันวาคม 2557 บนเที่ยวบินนาน 4 ชั่วโมง 24 นาที ลงจอดที่เป้าหมายในมหาสมุทรแปซิฟิกเมื่อเวลา 10:29 เซ็นทรัล (ล่าช้าจากวันก่อนเพราะปัญหาเทคนิค) ภารกิจบรรทุกนักบินอวกาศแรกคาดว่ายังไม่เกิดจนปี 2559
== อ้างอิง ==
== แหล่งข้อมูลอื่น ==
Official Orion NASA Web Site
Lockheed Martin Orion Crew Vehicle Site 
NASA Budget Lays Out CEV Spiral Development - Aerospace Daily  (Feb 4, 2004)
นาซา
ยานอวกาศที่มีมนุษย์ควบคุม
จอร์จ เอเวอเรสต์

เซอร์จอร์จ เอเวอเรสต์ (George Everest หรือ Colonel Sir George Everest) (4 กรกฎาคม ค.ศ. 1790 - (1 ธันวาคม ค.ศ. 1866) จอร์จ เอเวอเรสต์เป็นนักสำรวจภูมิศาสตร์คนสำคัญชาวเวลส์และมีตำแหน่งเป็นผู้อำนวยการการสำรวจในอินเดียระหว่าง ค.ศ. 1830 จนถึง ค.ศ. 1843
เอเวอเรสต์เป็นผู้รับผิดชอบในโครงการสำรวจทริโกโนเมตริคอินเดีย (Great Trigonometric Survey) ซึ่งเป็นโครงการสำรวจอินเดีย ในส่วนตามแนวโค้งเมอริเดียนจากทางตอนใต้ของอินเดียไปจนถึงตอนเหนือในเนปาลที่มีระยะทางทั้งสิ้น 2400 กิโลเมตร การสำรวจเริ่มโดยวิลเลียม แลมบ์ตัน (William Lambton) ในปี ค.ศ. 1806 และดำเนินต่อมาเป็นเวลาหลายสิบปีจนเมื่อมาสำเร็จในสมัยของเอเวอเรสต์
ในปี ค.ศ. 1865 ก็ได้มีการตั้งชื่อยอดเขาเอเวอเรสต์เพื่อเป็นเกียรติแก่เซอร์จอร์จ เอเวอเรสต์แม้ว่าเอเวอเรสต์จะประท้วงก็ตาม ยอดเขาเอเวอเรสต์ได้รับการสำรวจโดยผู้รับงานคนต่อมาแอนดรูว์ สก็อตต วอห์ (Andrew Scott Waugh)
จอร์จ เอเวอเรสต์เสียชีวิตในกรุงลอนดอนในปี ค.ศ. 1866
== อ้างอิง ==
== ดูเพิ่ม ==
ยอดเขาเอเวอเรสต์
นักสำรวจชาวเวลส์
บุคคลในคริสต์ศตวรรษที่ 18
บุคคลในคริสต์ศตวรรษที่ 19
บุคคลจากเทศมณฑลเพาวิส
เซอร์
ชาวเวลส์

ชาวเวลส์ (Cymry, Welsh people) เป็นชาติและกลุ่มชาติพันธุ์เซลคิก ที่อาศัยอยู่ในประเทศเวลส์ "ชาวเวลส์"ใช้กล่าวถึงผู้ที่เกิดในประเทศเวลส์ (Cymru) และผู้มีบรรพบุรุษเป็นชาวเวลส์ ซึ่งถูกรับรู้หรือรับรู้มรดกทางวัฒนธรรมและต้นกำเนิดของบรรพบุรุษ เวลส์เป็นหนึ่งในสี่ประเทศในสหราชอาณาจักร ประชากรส่วนใหญ่ที่อาศัยในเวลส์มีสิทธิพลเมืองอังกฤษ
จอห์น เดวีส์ให้ความเห็นว่าที่มาของ "ชาติเวลส์" (Welsh nation) สืบได้ว่ามีมาตั้งแต่ปลายคริสต์ศตวรรษที่ 4 ถึงต้นคริสต์ศตวรรษที่ 5 หลังจากที่โรมันถอนตัวจากบริเตน แม้ว่ากลุ่มภาษาบริธอนิค เคลติคจะยังใช้เป็นภาษาพูดต่อมาอีกเป็นเวลานานหลังจากนั้น ชาวเวลส์ก็เช่นเดียวกับกลุ่มชาติพันธุ์อื่นที่กล่าวถึงตนเองว่าเป็นเวลส์ และเป็นที่รู้จักโดยผู้อื่นว่าเวลส์ และอาจจะมีภาพพจน์ของตนเองที่มีวัฒนธรรมร่วมกันและสืบเชื้อสายมาจากบรรพบุรุษเดียวกัน การวิจัยนามสกุลของชาวเวลส์พบว่าประชากรราว 18,000 คนหรือประมาณ 35%  ของประชากรเวลส์ทั้งหมดมีนามสกุลที่มีที่มาจากภาษาเวลส์ เมื่อเทียบกับเพียง 5.3% ในสหราชอาณาจักร, 4.7% ในนิวซีแลนด์, 4.1% ในออสเตรเลีย และ 3.8% ในสหรัฐ เมื่อเทียบกับจำนวน 16.30 คนในบริเวณที่ศึกษาที่สืบเชื้อสายมาจากชาวเวลส์ ชาวเวลส์มากกว่า 300,000 คนอาศัยอยู่ที่ลอนดอน
== อ้างอิง ==
==อ่านเพิ่ม==
==แหล่งข้อมูลอื่น==
BBC Wales: Welsh Comings and Goings: The history of migration in and out of Wales
BBC News report: The Numbers of Welsh (and Cornish)
*
ชาวเคลต์‎‎
กลุ่มชาติพันธุ์ในยุโรป
ว
กลุ่มชาติพันธุ์ในเวลส์
ชาวโปแลนด์

ชาวโปแลนด์ หรือ ชาวโปล (Polacy เอกพจน์ Polak, Polish people หรือ Poles) เป็นกลุ่มชาติพันธุ์ในกลุ่มชนสลาฟตะวันตกที่ตั้งถิ่นฐานอยู่ในปัจจุบันคือโปแลนด์ ชาวโปแลนด์บางครั้งก็จะได้รับการบรรยายว่าเป็นผู้ที่มีวัฒนธรรมโปแลนด์ร่วมกัน และสืบเชื้อสายโปแลนด์ ศาสนาส่วนใหญ่เป็นโรมันคาทอลิก ชาวโปแลนด์อาจจะมหาหมายถึงทั้งผู้ที่ตั้งถิ่นฐานอยู่ในโปแลนด์เองที่มีเชื้อสายโปแลนด์หรือชาติพันธุ์อื่น นอกจากนั้นก็ยังมีกลุ่มชนชาวโปแลนด์พลัดถิ่น (Polonia) ที่ไปตั้งหลักแหล่งทั่วไปในยุโรปตะวันตก ยุโรปตะวันออก ทวีปอเมริกา และออสเตรลีย
== อ้างอิง ==
== ดูเพิ่ม ==
ชาวโปแลนด์อเมริกัน
*
กลุ่มชาติพันธุ์ในยุโรป
ชาวสลาฟ
กลุ่มชาติพันธุ์ในประเทศโปแลนด์
จักรวรรดิอาณานิคมเยอรมัน

จักรวรรดิอาณานิคมเยอรมัน (German colonial empire) เป็นดินแดนโพ้นทะเลของจักรวรรดินิยมเยอรมัน ซึ่งเยอรมันมีความพยายามในการสร้างอาณานิคมที่เริ่มมาตั้งแต่ก่อนหน้านั้โดยนครรัฐต่างๆ ในเยอรมนีไม่ประสบความสำเร็จเท่าใดนัก
เยอรมันมีอาณานิคมโพ้นทะเลอยู่ในทวีปแอฟริกา, เอเชีย และโอเชียเนีย
== อาณานิคม ==
ไฟล์:Bundesarchiv Bild 105-DOA6369, Deutsch-Ostafrika, Askari.jpg
ไฟล์:GroßFriedrichsburg.JPG
ไฟล์:Kladderadatsch 1884 - Die Südsee ist das Mittelmeer der Zukunft.png
ไฟล์:Tsingtau Postkarten ca 1900 Kiautschou.jpg
ไฟล์:Deutsche Kolonien.PNG|ประวัติศาสตร์อาณานิคมของเยอรมัน รวมบรันเดินบวร์ค-ปรัสเซีย
== อ้างอิง ==
== ดูเพิ่ม ==
รายชื่ออดีตอาณานิคมของเยอรมนี
ย
ย
 
*
รัฐและดินแดนที่ก่อตั้งในคริสต์ศตวรรษที่ 19
สิ้นสุดในคริสต์ศตวรรษที่ 20
รัฐและดินแดนที่ก่อตั้งในปี พ.ศ. 2427
สิ้นสุดในปี พ.ศ. 2463
ราชอาณาจักรทอเลมี

ราชอาณาจักรทอเลมี (Πτολεμαϊκὴ βασιλεία|Ptolemaïkḕ basileía, Ptolemaic Kingdom) ตั้งอยู่ในอียิปต์ปัจจุบัน เป็นอาณาจักรที่ก่อตั้งขึ้นหลังจากที่พระเจ้าอเล็กซานเดอร์มหาราชได้รับชัยชนะต่ออียิปต์ในปี 332 ก่อนคริสต์ศักราช และสิ้นสุดลงเมื่อคลีโอพัตราสิ้นพระชนม์ เมื่อโรมันได้รับชัยชนะต่ออียิปต์ในปี 30 ก่อนคริสต์ศักราช ราชอาณาจักรทอเลมีก่อตั้งขึ้นโดยทอเลมีที่ 1 โซเตอร์Ptolemy I Soterทอเลมีสร้างอียิปต์เป็นรัฐกรีกที่มีอาณาบริเวณตั้งแต่ทางใต้ของซีเรีย
ดัชชีชเลสวิช

ดัชชีชเลสวิช (Duchy of Schleswig) หรือ ดัชชีจัตแลนด์ใต้ (Sønderjylland, Hertugdømmet Slesvig) เป็นดัชชีที่มีพื้นที่อยู่ระหว่างจุดห่างจากพรมแดนเยอรมนี–เดนมาร์กปัจจุบันขึ้นไปทางเหนือ 60 กิโลเมตร และลงมาทางใต้ 70 กิโลเมตร ซึ่งเป็นบริเวณที่รู้จักกันในภาษาอังกฤษว่า "Sleswick" (สเลสวิก) ความสัมพันธ์ของบริเวณนี้อยู่ที่การขนส่งสินค้าระหว่างทะเลเหนือกับทะเลบอลติก ที่เชื่อมเส้นทางการค้าของรัสเซียกับเส้นทางการค้าตามลำน้ำไรน์และฝั่งทะเลแอตแลนติก
== อ้างอิง ==
Danmarkshistoriens hvornår skete det, Copenhagen: Politiken, 1966, p. 65
== ดูเพิ่ม ==
ดัชชี
รายชื่อดยุกแห่งชเลสวิช
 
รัฐสิ้นสภาพในประเทศเยอรมนี
รัฐสิ้นสภาพในประเทศเดนมาร์ก
รัฐและดินแดนที่ก่อตั้งในคริสต์ศตวรรษที่ 11
สิ้นสุดในคริสต์ศตวรรษที่ 19
ภูมิภาคที่ถูกแบ่งแยก
ทูต

ทูต มีความหมายว่า ตัวแทน, ผู้รับเจรจาแทน อาจหมายถึง
นักการทูต, ผู้แทนทางการทูต (diplomat, emissary, envoy)
* ราชทูต
** เอกอัครราชทูต (ambassador)
** อัครราชทูต (minister)
* เอกอัครสมณทูต (nuncio)
* คณะทูตานุทูต, ทูตานุทูต (diplomatic corps, corps diplomatique)
* คณะทูต (diplomatic mission)
* อุปทูต (chargé d'affaires)
* ผู้ช่วยทูต (attaché)
สถานทูต
* สถานเอกอัครราชทูต (embassy)
* สถานอัครราชทูต (legation)
ทูตสันถวไมตรี (goodwill ambassador)
เทวทูต, ทูตสวรรค์, นางฟ้า (angel)
ราชอาณาจักรแดลเมเชีย

ราชอาณาจักรแดลเมเชีย (Königreich Dalmatien; Kraljevina Dalmacija; Kingdom of Dalmatia) เป็นราชอาณาจักรหนึ่งของจักรวรรดิออสเตรียระหว่าง ค.ศ. 1815 จนถึง ค.ศ. 1918 โดยมีเมืองหลวงอยู่ที่ซาดาร์
==ประวัติ==
ราชอาณาจักรแดลเมเชียก่อตั้งขึ้นเป็นดินแดนของกลุ่มจังหวัดอิลลิเรีย (Illyrian Provinces) ของราชวงศ์ฮับส์บูร์กที่ได้มาจากจักรวรรดิฝรั่งเศส ในปี ค.ศ. 1815 แดลเมเชียเป็นเขตบริหารที่แยกจากราชบัลลังกฮับส์บูร์กมาจนกระทั่งปี ค.ศ. 1918 เมื่อดินแดนส่วนใหญ่ (ยกเว้นซาดาร์และเกาะลาสโตโว) กลายเป็นส่วนหนึ่งของรัฐแห่งชาวสโลวีน โครแอต และเซิร์บ และราชอาณาจักรแห่งชาวเซิร์บ โครแอต และสโลวีน (ต่อมาคือราชอาณาจักรยูโกสลาเวีย) ผลจากรัฐธรรมนูญวีดอฟดาน (Vidovdan Constitution) ราชอาณาจักรส่วนใหญ่แบ่งออกเป็นจังหวัดสปลิตและจังหวัดดูบรอฟนิก โดยอ่าวคอทอร์แบ่งเป็นจังหวัดเซตาของมอนเตเนโกร
== อ้างอิง ==
== ดูเพิ่ม ==
ประวัติศาสตร์โครเอเชีย
รัฐสิ้นสภาพในประเทศโครเอเชีย
รัฐสิ้นสภาพในประเทศมอนเตเนโกร
จักรวรรดิออสเตรีย
รัฐและดินแดนที่ก่อตั้งในปี พ.ศ. 2358
ด
สิ้นสุดในปี พ.ศ. 2461
เขตการปกครองของจักรวรรดิออสเตรีย-ฮังการี
ฝ่ายมหาอำนาจกลาง
ฝรั่ง (คน)

ฝรั่ง เป็นคำภาษาไทย ที่ใช้เรียกชาวต่างชาติที่เชื้อสายยุโรป หรือชาวผิวขาวโดยที่มิได้ระบุเชื้อชาติหรือสัญชาติ  คำว่า ฝรั่ง นี้ ใช้กันเป็นภาษาปาก หรือภาษาลำลอง ถือเป็นคำที่มีความหมายกลาง ๆ แต่ในบางครั้ง ก็มีความหมายเชิงดูหมิ่นหรือแปลกแยกได้เช่นกัน ขึ้นอยู่กับรูปการณ์ ในสมัยโบราณ จะใช้เรียกกันเต็ม ๆ ว่า พวก ฝรั่งตาน้ำข้าว ซึ่งมีอารมณ์เชิงดูถูกของคนโบราณซ่อนอยู่ จนปัจจุบัน กร่อนลงเหลือเพียง ฝรั่ง นอกจากนี้ คนไทยยังเรียกชาวผิวดำ หรือมีเชื้อสายแอฟริกัน ว่า ฝรั่งดำ
==ศัพทมูลวิทยาและการใช้อื่น ๆ ==
โดยมากมักสันนิษฐานว่า ฝรั่ง กร่อนมาจากคำว่า ฝรั่งเศส ซึ่งทับศัพท์มาจากชื่อประเทศฝรั่งเศสในภาษาฝรั่งเศสว่า ฟรองซ์ (France) แต่เชื่อว่าแท้ที่จริงแล้ว คำว่า ฝรั่ง น่าจะมาจากภาษาฮินดีคำว่า ฟิรังกิ (firangi; เทวนาครี: फिरंगी, "คนต่างชาติ") ซึ่งเป็นคำที่ใช้ดูถูกชาวตะวันตกในยุคที่จักรวรรดิอังกฤษปกครองอินเดีย หรือมาจากภาษาเปอร์เซียคำว่า ฟารัง หรือ ฟารังกี (farang; فرنگ หรือ farangī; فرنگی) ซึ่งหมายถึง ชาวแฟรงก์ หรือชาวยุโรป ซึ่งเป็นบรรพบุรุษของชาวฝรั่งเศสในปัจจุบัน และเป็นที่มาของชื่อประเทศฝรั่งเศสในภาษาอังกฤษว่า france
นอกจากนี้แล้วคำว่า ฝรั่ง ยังเป็นคำที่ใช้เรียกต่อท้ายชื่อของสิ่งต่าง ๆ ที่มีที่มาจากต่างประเทศอีกด้วย เช่น หางนกยูงฝรั่ง, ผักชีฝรั่ง, มันฝรั่ง, หมากฝรั่ง เป็นต้น
==อ้างอิง==
==แหล่งข้อมูลอื่น==
คำและวลีภาษาไทย
สเลอร์เกี่ยวกับชาติพันธุ์และศาสนา